《次韵子温检覆书事》
宋代·李新

博山灰冷一星寒，散乱文书少读残。
夕饮清冰消热易，梦为胡蝶过家难。
潘郎桃树参差见，沈老腰围隐约宽。
雅量故应容嬾拙，功名同向镜中看。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。